P6_TA(2006)0235

Varainhoitoasetuksen soveltamissäännöt *

Euroopan parlamentin lainsäädäntöpäätöslauselma luonnoksesta komission asetukseksi (EY, Euratom) Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä annetun komission asetuksen (EY, Euratom) N:o 2342/2002 muuttamisesta (SEC(2005)1240 — C6-0355/2005 — 2005/0904(CNS))

(Kuulemismenettely)

Euroopan parlamentti, joka

- ottaa huomioon luonnoksen komission asetukseksi (SEC(2005)1240),

- komission kuultua sitä 12. lokakuuta 2005 päivätyllä kirjeellä varainhoitoasetuksen hyväksymistä edeltävän neuvottelumenettelyn yhteydessä varainhoitoasetuksen 183 artiklan osalta hyväksytyn lausuman [1] mukaisesti (C6-0355/2005),

- ottaa huomioon työjärjestyksen 51 artiklan,

- ottaa huomioon talousarvion valvontavaliokunnan mietinnön (A6-0135/2006);

1. hyväksyy luonnoksen komission asetukseksi sellaisena kuin se on tarkistettuna;

2. pyytää komissiota muuttamaan luonnostaan vastaavasti;

3. pyytää tulla kuulluksi uudelleen, jos komissio aikoo poiketa parlamentin hyväksymästä sanamuodosta;

4. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 1

1 ARTIKLAN 5 A KOHTA (uusi)43 artiklan 2 kohdan c a alakohta (uusi) (asetus (EY, Euratom) N:o 2342/2002)

| (5 a)Lisätään 43 artiklan 2 kohtaan alakohta seuraavasti:"c a)Maailman luonnonsuojeluliitto." |

Tarkistus 2

1 ARTIKLAN 9 KOHTA56 artiklan 3 kohta (asetus (EY, Euratom) N:o 2342/2002)

3. Kukin toimielin ilmoittaa budjettivallan käyttäjälle tilinpitäjän nimityksestä ja palvelussuhteen päättymisestä. | 3. Kukin toimielin ilmoittaa budjettivallan käyttäjälle tilinpitäjän nimityksestä ja palvelussuhteen päättymisestä. Tilinpitäjän vaihtuessa annettavassa kertomuksessa esitetään mahdollisten koetaseiden tulokset ja erityisesti mahdolliset varaumat. |

Tarkistus 3

1 ARTIKLAN 14 KOHTA68 artikla (asetus (EY, Euratom) N:o 2342/2002)

Ennakoiden hoitajat valitaan virkamiehistä tai tarvittaessa muusta henkilöstöstä. | Ennakoiden hoitajat valitaan virkamiehistä tai tarvittaessa muusta henkilöstöstä. Väliaikaisia ja/tai ylimääräisiä toimihenkilöitä voidaan tarvittaessa valita ainoastaan asianmukaisesti perustelluissa tapauksissa. |

Tarkistus 4

1 ARTIKLAN 28 KOHDAN A A ALAKOHTA (uusi)106 artiklan 4 kohta (asetus (EY, Euratom) N:o 2342/2002)

| a a)Korvataan 4 kohta seuraavasti:4.Toimivaltainen tulojen ja menojen hyväksyjä voi keskeyttää maksuajan ilmoittamalla milloin tahansa 1 kohdassa mainitun määrärajan kuluessa saajapuolelle, ettei maksuvaatimusta voida hyväksyä, koska se on aiheeton tai asianmukaisia tositteita ei ole esitetty. Jos toimivaltainen tulojen ja menojen hyväksyjä saa sellaisia tietoja, joiden perusteella voidaan epäillä maksuvaatimukseen sisältyvien menojen tukikelpoisuutta, toimivaltainen tulojen ja menojen hyväksyjä voi keskeyttää maksuajan, jotta menojen tukikelpoisuus voidaan varmistaa ennen niiden maksamista tekemällä lisätarkastuksia, joihin voivat kuulua myös paikalla toimitettavat tarkastukset. Tulojen ja menojen hyväksyjä ilmoittaa tästä viipymättä saajalle. Hän ilmoittaa saajalle myös siitä, että maksua voidaan lykätä, kunnes saaja on toimittanut tulojen ja menojen hyväksyjän vaatimat tiedot. Jäljellä oleva maksuaika jatkuu siitä päivästä, jona oikein laadittu maksuvaatimus kirjataan ensimmäisen kerran. Maksu on kuitenkin suoritettava viimeistään silloin, kun on kulunut kaksi kertaa alkuperäistä maksuaikaa vastaava aika, paitsi jos saaja ei ole siihen mennessä toimittanut tulojen ja menojen hyväksyjän vaatimia tietoja. |

Tarkistus 5

1 ARTIKLAN 36 KOHTA129 artikla (asetus (EY, Euratom) N:o 2342/2002)

1. Hankintoihin, joiden arvo on enintään 60000 euroa, voidaan soveltaa neuvottelumenettelyä, jos neuvotteluja käydään vähintään viiden ehdokkaan kanssa. | 1. Hankintoihin, joiden arvo on enintään 80000 euroa, voidaan soveltaa neuvottelumenettelyä, jos neuvotteluja käydään vähintään viiden ehdokkaan kanssa. |

Jos hankintaviranomainen saa ehdokkaiden kanssa neuvoteltuaan ainoastaan yhden hallinnollisesti ja teknisesti pätevän tarjouksen, hankinta voidaan tehdä tämän tarjouksen perusteella edellyttäen, että tarjous täyttää ratkaisuperusteet. | Jos hankintaviranomainen saa ehdokkaiden kanssa neuvoteltuaan ainoastaan yhden hallinnollisesti ja teknisesti pätevän tarjouksen, hankinta voidaan tehdä tämän tarjouksen perusteella edellyttäen, että tarjous täyttää ratkaisuperusteet. |

2. Hankintoihin, joiden arvo on enintään 25000 euroa, voidaan soveltaa 1 kohdassa tarkoitettua menettelyä, jos neuvotteluja käydään vähintään kolmen ehdokkaan kanssa. | 2. Hankintoihin, joiden arvo on enintään 50000 euroa, voidaan soveltaa 1 kohdassa tarkoitettua menettelyä, jos neuvotteluja käydään vähintään kolmen ehdokkaan kanssa. |

3. Hankinnat, joiden arvo on enintään 3500 euroa, voidaan tehdä yhden ainoan tarjouksen perusteella. | 3. Hankinnat, joiden arvo on enintään 12500 euroa, voidaan tehdä yhden ainoan tarjouksen perusteella. |

4. Enintään 200 euron suuruiset maksut voidaan maksaa pelkän laskun perusteella ilman edeltävän tarjouksen hyväksymistä. | 4. Enintään 1000 euron suuruiset maksut voidaan maksaa pelkän laskun perusteella ilman edeltävän tarjouksen hyväksymistä. |

| Hankintoja ei saa jakaa eriin, jos tällöin kierretään asetettuja kynnysarvoja. |

Tarkistus 6

1 ARTIKLAN 38 KOHDAN A ALAKOHTA134 artiklan 2 kohta (asetus (EY, Euratom) N:o 2342/2002)

A) Poistetaan 2 kohdan toinen alakohta. | A)Korvataan 2 kohdan toinen alakohta seuraavasti:2.Jos kyseisessä valtiossa ei anneta 1 kohdassa tarkoitettua asiakirjaa tai todistusta tai on kyse muista varainhoitoasetuksen 93 ja 94 artiklassa tarkoitetuista poissulkemistapauksista, sen sijasta voidaan hyväksyä valaehtoinen tai, sen puuttuessa, virallinen vakuutus, jonka asianomainen antaa koti- tai alkuperämaansa oikeus- tai hallintoviranomaiselle, notaarille tai toimialaansa edustavalle viralliselle järjestölle.Arvoltaan alle 80000 euron hankinnoista hankintaviranomainen voi laatimansa riskianalyysin perusteella pyytää ehdokkaita tai tarjoajia vakuuttamaan kunnian ja omantunnon kautta, että mikään varainhoitoasetuksen 93 tai 94 artiklassa tarkoitetuista tapauksista ei koske niitä.Kun on kysymys arvoltaan alle 5000 euron hankinnoista, hankintaviranomainen voi laatimansa riskianalyysin perusteella tehdä hankinnan ilman tällaista vakuutusta. |

Tarkistus 7

1 ARTIKLAN 39 KOHDAN B ALAKOHTA135 artiklan 6 kohta (asetus (EY, Euratom) N:o 2342/2002)

6. Hankintaviranomainen voi riskinarviointinsa perusteella päättää olla edellyttämättä ehdokkailta tai tarjoajilta todisteita näiden vakavaraisuudesta ja luottokelpoisuudesta, teknisestä suorituskyvystä ja ammatillisesta pätevyydestä, kun on kyse | 6. Hankintaviranomainen voi riskinarviointinsa perusteella päättää olla edellyttämättä ehdokkailta tai tarjoajilta todisteita näiden vakavaraisuudesta ja luottokelpoisuudesta, teknisestä suorituskyvystä ja ammatillisesta pätevyydestä, kun on kyse |

a)toimielinten omaan lukuunsa tekemistä hankinnoista, joiden arvo on enintään 60000 euroa, | a)toimielinten omaan lukuunsa tekemistä hankinnoista, joiden arvo on enintään 80000 euroa, |

b)ulkoisten toimien alalla tehtävistä hankinnoista, joiden arvo on pienempi kuin 241 artiklan 1 kohdan a alakohdassa, 243 artiklan 1 kohdan a alakohdassa tai 245 artiklan 1 kohdan a alakohdassa tarkoitetut kynnysarvot. | b)ulkoisten toimien alalla tehtävistä hankinnoista, joiden arvo on pienempi kuin 241 artiklan 1 kohdan a alakohdassa, 243 artiklan 1 kohdan a alakohdassa tai 245 artiklan 1 kohdan a alakohdassa tarkoitetut kynnysarvot. |

Jos hankintaviranomainen päättää olla edellyttämättä ehdokkailta tai tarjoajilta todisteita näiden vakavaraisuudesta ja luottokelpoisuudesta, teknisestä suorituskyvystä ja ammatillisesta pätevyydestä, ennakko- ja välimaksuja ei voida suorittaa. Ennakkomaksu voidaan kuitenkin suorittaa, jos on annettu sen suuruinen vakuus. | Jos hankintaviranomainen päättää olla edellyttämättä ehdokkailta tai tarjoajilta todisteita näiden vakavaraisuudesta ja luottokelpoisuudesta, teknisestä suorituskyvystä ja ammatillisesta pätevyydestä, välimaksuja voidaan suorittaa, jos palvelut on jo suoritettu tai tavarat toimitettu. Välimaksuja voidaan suorittaa, jos on annettu vastaavan suuruinen vakuus tai jos tulojen ja menojen hyväksyjä voi alentaa riskiä muilla asianmukaisilla keinoilla, joilla on vastaava vaikutus. |

Tarkistus 8

1 ARTIKLAN 40 A KOHTA (uusi)140 artikla (asetus (EY, Euratom) N:o 2342/2002)

| 40 a)Korvataan 140 artikla seuraavasti:1.Hankintaviranomaisen on asetettava riittävän pitkät kalenteripäivinä ilmaistut määräajat tarjousten ja osallistumishakemusten vastaanottamiselle, jotta asianomaisille jää kohtuullisesti ja asianmukaisesti aikaa tarjousten laatimiseen ja jättämiseen, ottaen erityisesti huomioon hankinnan monitahoisuus tai se, että tarjousten tekeminen edellyttää paikalla käyntiä tai tarjouseritelmään liittyvien asiakirjojen tarkastusta paikan päällä.2.Avoimissa menettelyissä, jotka koskevat vähintään 158 artiklassa säädettyjen kynnysarvojen suuruisia hankintoja, vähimmäistarjousaika on hankinnan monimutkaisuudesta riippuen yleensä 26-52 päivää hankintailmoituksen lähetyspäivästä.3.Rajoitetuissa menettelyissä, 125 b artiklassa tarkoitettua kilpailullista neuvottelumenettelyä käytettäessä ja neuvottelumenettelyissä, joissa on julkaistava hankintailmoitus ja jotka koskevat vähintään 158 artiklassa säädettyjen kynnysarvojen suuruisia hankintoja, vähimmäismääräaika osallistumishakemusten vastaanottamiselle on hankinnan monimutkaisuudesta riippuen yleensä 18-37 päivää hankintailmoituksen lähetyspäivästä.Rajoitetuissa menettelyissä, jotka koskevat vähintään 158 artiklassa säädettyjen kynnysarvojen suuruisia hankintoja, vähimmäistarjousaika on hankinnan monimutkaisuudesta riippuen yleensä 20-40 päivää tarjouspyynnön päivästä.Edellä 128 artiklassa tarkoitetuissa rajoitetuissa menettelyissä, joita edeltää kiinnostuksenilmaisupyyntö, vähimmäistarjousaika on kuitenkin hankinnan monimutkaisuudesta riippuen yleensä 10-20 päivää tarjouspyynnön lähetyspäivästä.4.Jos hankintaviranomaiset ovat 118 artiklan 2 kohdan mukaisesti lähettäneet julkaistavaksi hankintaa koskevan ennakkoilmoituksen tai julkistaneet itse hankkijaprofiiliaan koskevan ennakkoilmoituksen, tarjousaika voidaan yleensä lyhentää 18 päivään mutta ei missään tapauksessa alle 11 päivään hankintailmoituksen tai tarjouspyynnön lähetyspäivästä.Ensimmäisessä alakohdassa tarkoitettu tarjousajan lyhentäminen on mahdollinen vain, jos hankintaa koskeva ennakkoilmoitus täyttää seuraavat edellytykset:a)ennakkoilmoitus sisältää kaikki hankintailmoituksessa vaadittavat tiedot, jos nämä ovat saatavilla ilmoituksen julkaisemishetkellä;b)ennakkoilmoitus on lähetetty julkaistavaksi vähintään 26 päivää ja enintään kuusi kuukautta ennen hankintailmoituksen lähettämistä.5.Tarjousten vastaanottamiselle asetettuja määräaikoja voidaan lyhentää viidellä päivällä, jos kaikki tarjouskilpailuasiakirjat asetetaan heti hankintailmoituksen tai kiinnostuksenilmaisupyynnön julkaisupäivänä sähköisessä muodossa vapaasti ja suoraan kaikkien saataville. |

Tarkistus 9

1 ARTIKLAN 46 A KOHTA (uusi)164 artiklan 3 kohta (asetus (EY, Euratom) N:o 2342/2002)

| 46 a)Korvataan 164 artiklan 3 kohta seuraavasti:3.Muutokset avustussopimuksiin ovat sallittuja, jos olosuhteet ovat muuttuneet, eikä kumpikaan osapuoli ollut ennakoinut niitä tai ne eivät olleet ennakoitavissa, ja jos sopimus muuttamattomana johtaisi kohtuuttomiin seurauksiin yhden tai useamman osapuolen kannalta tai tekisi sopimuksen muulla tavalla tyhjäksi.Avustussopimuksia voidaan muuttaa ainoastaan kirjallisilla lisäsopimuksilla. Lisäsopimusten tarkoituksena tai vaikutuksena ei saa olla avustussopimusten muuttaminen niin, että avustusten myöntämisestä tehty päätös tulee kyseenalaiseksi, eikä avustuksen saajien asettaminen eriarvoiseen asemaan.Jos sopimuksen muuttaminen ei riitä korjaamaan tilannetta, osapuolet voivat purkaa sopimuksen yhdessä tai yksipuolisesti. |

Tarkistus 10

1 ARTIKLAN 50 KOHDAN A ALAKOHTA173 artiklan 2 kohdan 2 alakohta (asetus (EY, Euratom) N:o 2342/2002)

Tätä tarkoitusta varten tulojen ja menojen hyväksyjä pyytää mahdollisilta avustuksen saajilta valaehtoisen vakuutuksen. Jos hakemus koskee avustusta, jonka arvo on enemmän kuin 25000 euroa, hakemukseen on liitettävä myös tulostili, tase viimeksi päättyneeltä tilikaudelta ja muut ehdotuspyynnössä vaaditut asiakirjat, jos toimivaltainen tulojen ja menojen hyväksyjä tätä edellyttää omalla vastuullaan suorittamansa riskianalyysin perusteella. | Tätä tarkoitusta varten tulojen ja menojen hyväksyjä pyytää mahdollisilta avustuksen saajilta valaehtoisen vakuutuksen. Jos hakemus koskee avustusta, jonka arvo on enemmän kuin 50000 euroa, hakemukseen on liitettävä myös tulostili, tase viimeksi päättyneeltä tilikaudelta ja muut ehdotuspyynnössä vaaditut asiakirjat, jos toimivaltainen tulojen ja menojen hyväksyjä tätä edellyttää omalla vastuullaan suorittamansa riskianalyysin perusteella. |

Tarkistus 11

1 ARTIKLAN 50 KOHDAN B ALAKOHTA173 artiklan 4 kohta (asetus (EY, Euratom) N:o 2342/2002)

B) Muutetaan 4 kohta seuraavasti: | B) Korvataan 4 kohta seuraavasti: |

i) Korvataan ensimmäinen alakohta seuraavasti: | |

4.Jos avustushakemuksen kohteena olevan toimen rahoitustarve on yli 750000 euroa tai toiminta-avustuksen rahoitustarve on yli 100000 euroa, hakemukseen on liitettävä ulkopuolisen hyväksytyn tilintarkastajan laatima kertomus. Kertomuksessa hyväksytään tilit viimeisimmältä tilikaudelta, jolta ne ovat käytettävissä. | 4.Jos avustushakemuksen kohteena olevan toimen rahoitustarve on yli 750000 euroa tai toiminta-avustuksen rahoitustarve on yli 100000 euroa, hakemukseen on liitettävä ulkopuolisen hyväksytyn tilintarkastajan laatima kertomus tai, jos on kyse organisaatioista, joilla on riippumaton tilintarkastustoiminto, riippumattoman tilintarkastajan kertomus. Kertomuksessa hyväksytään tilit viimeisimmältä tilikaudelta, jolta ne ovat käytettävissä.Ensimmäisen alakohdan säännöstä sovelletaan ainoastaan ensimmäiseen hakemuksista, joita sama avustuksen saaja tekee tulojen ja menojen hyväksyjälle saman varainhoitovuoden aikana.Edellä mainittuja kynnysarvoja sovelletaan saajakohtaisesti avustussopimuksissa, joissa komissio sitoutuu useaan avustuksen saajaan.Kun on kyse 163 artiklassa tarkoitetuista yhteistyösuhteista, puitesopimus voidaan tehdä vasta kun ulkopuolinen tilintarkastaja tai, jos on kyse organisaatioista, joilla on riippumaton tilintarkastustoiminto, riippumaton tilintarkastaja on tarkastanut tilit kahdelta viimeisimmältä tilikaudelta, joilta ne ovat käytettävissä. |

ii) Korvataan viides alakohta seuraavasti: | |

Toimivaltainen tulojen ja menojen hyväksyjä voi tekemänsä riskianalyysin perusteella myöntää poikkeuksen ulkoista tilintarkastusta koskevasta vaatimuksesta sellaisille avustuksen saajille, jotka ovat yhteisvastuussa useita saajia kattavasta avustussopimuksesta. | Toimivaltainen tulojen ja menojen hyväksyjä voi tekemänsä riskianalyysin perusteella myöntää poikkeuksen ulkoista tai riippumatonta tilintarkastusta koskevasta vaatimuksesta sellaisille avustuksen saajille, jotka ovat yhteisvastuussa useita saajia kattavasta avustussopimuksesta. |

iii) Lisätään kuudes alakohta seuraavasti: | |

Ensimmäistä alakohtaa ei sovelleta julkisoikeudellisiin yhteisöihin, oppilaitoksiin tai 43 artiklan 2 kohdassa tarkoitettuihin kansainvälisiin järjestöihin. | Ensimmäistä alakohtaa ei sovelleta julkisoikeudellisiin yhteisöihin, oppilaitoksiin tai 43 artiklan 2 kohdan a, b ja c alakohdassa tarkoitettuihin kansainvälisiin järjestöihin. |

Tarkistus 12

1 ARTIKLAN 53 KOHDAN A ALAKOHTA (uusi)180 artiklan 2 kohta (asetus (EY, Euratom) N:o 2342/2002)

| 53 a)Korvataan 180 artiklan 2 kohta seuraavasti:2.Toimivaltainen tulojen ja menojen hyväksyjä voi vaatia riskianalyysin perusteella maksun suorittamiseksi tilinpäätöksen ja sen perusteena olevien tilien ulkoista tarkastusta, jonka suorittaa hyväksytty tilintarkastaja, tai jos on kyse organisaatioista, joilla on riippumaton tilintarkastustoiminto, riippumatonta tilintarkastusta. Tilintarkastuskertomus liitetään toimintaa tai toimea koskevaan avustuksen maksuvaatimukseen ja sen tarkoituksena on todistaa, että kustannukset, jotka avustuksen saaja on ilmoittanut maksuvaatimuksen perusteena olevassa tilinpäätöksessä, ovat oikeat, luotettavat ja avustussopimuksen määräysten mukaisesti avustuskelpoiset. Ulkoinen tilintarkastus tai, jos on kyse organisaatioista, joilla on riippumaton tilintarkastustoiminto, riippumaton tilintarkastus on pakollinen välimaksujen osalta varainhoitovuosittain ja loppumaksujen osalta seuraavissa tapauksissa:a)toimea koskevat avustukset ovat vähintään 750000 euroa;b)toiminta-avustukset ovat vähintään 100000 euroa.Toimivaltainen tulojen ja menojen hyväksyjä voi riskianalyysin perusteella vapauttaa ulkoisen tai riippumattoman tarkastuksen vaatimuksestaa)julkisyhteisöt ja 43 artiklan 1 kohdassa ja 2 kohdan a, b ja c alakohdassa tarkoitetut kansainväliset järjestöt;b)humanitaarista apua ja kriisitilanteidenhallintaa koskevien avustusten saajat, lukuun ottamatta loppumaksuja;c)loppumaksujen osalta ne humanitaarisen avun saajat, jotka ovat allekirjoittaneet 163 artiklassa tarkoitetun kumppanuutta koskevan puitesopimuksen, edellyttäen että nämä saajat ovat ottaneet käyttöön valvontajärjestelmän, josta saadaan vastaavat vakuudet kyseisille maksuille. |

Tarkistus 13

1 ARTIKLAN 54 KOHTA182 artikla (asetus (EY, Euratom) N:o 2342/2002)

54) Muutetaan 182 artikla seuraavasti: | 54) Korvataan 182 artikla seuraavasti: |

a) Korvataan 1 kohta seuraavasti: | |

1.Toimivaltainen tulojen ja menojen hyväksyjä voi vaatia avustuksen saajalta etukäteen ennakkomaksun suuruisen vakuuden ennakkomaksun suorittamiseen liittyvien taloudellisten riskien rajoittamiseksi. | 1.Toimivaltainen tulojen ja menojen hyväksyjä voi vaatia riskianalyysin perusteella avustuksen saajalta etukäteen enintään ennakkomaksun suuruisen vakuuden ennakkomaksun suorittamiseen liittyvien taloudellisten riskien rajoittamiseksi, jollei ole mahdollista käyttää muuta yhtä tehokasta keinoa velan takaamiseksi.Toimivaltainen tulojen ja menojen hyväksyjä voi vaatia riskianalyysin perusteella myös tällaisen vakuuden avustussopimuksen mukaisen rahoitusmenetelmän nojalla. |

b)Korvataan 2 kohdan ensimmäinen alakohta seuraavasti: | |

2.Vakuus vaaditaan, jos ennakkomaksun määrä on yli 80 prosenttia avustuksen kokonaismäärästä ja yli 60000 euroa. | 2.Vakuus vaaditaan, jos ennakkomaksun määrä on yli 80 prosenttia avustuksen kokonaismäärästä ja yli 60000 euroa, jollei ole mahdollista käyttää muuta yhtä tehokasta keinoa velan takaamiseksi. Ulkoisiin toimiin osallistuvilta valtiosta riippumattomilta järjestöiltä vakuus vaaditaan niitä ennakkomaksuja varten, joiden määrä on yli miljoona euroa tai yli 90 prosenttia koko avustuksesta, jollei ole mahdollista käyttää muuta yhtä tehokasta keinoa velan takaamiseksi. Vakuuden on oltava voimassa riittävän pitkään, jotta se voidaan tarvittaessa hyödyntää.3.Vakuus hankitaan jäsenvaltioon sijoittautuneelta pankilta tai hyväksytyltä rahoituslaitokselta. Jos avustuksen saaja on sijoittautunut kolmanteen maahan, toimivaltainen tulojen ja menojen hyväksyjä voi hyväksyä kyseiseen maahan sijoittautuneen pankin tai rahoituslaitoksen antaman vakuuden arvioidessaan, että tämä tarjoaa vastaavat takeet ja ominaisuudet kuin jäsenvaltioon sijoittautunut pankki tai rahoituslaitos. Avustuksen saajan pyynnöstä tällaisen vakuuden sijasta voidaan antaa kolmannen omavelkainen takaus tai saman avustussopimuksen sopimuspuolina olevien avustuksen saajien yhteisvastuullinen takaus, jos toimivaltainen tulojen ja menojen hyväksyjä tämän hyväksyy.Takaus annetaan euromääräisenä. Sen tarkoituksena on saada kyseinen laitos, kolmas tai muut avustuksen saajat vastaamaan peruuttamattomasti yhteisvastuullisena tai omavelkaisena takaajana avustuksen saajan velvoitteista.Muita velan takaamistapoja voivat tulojen ja menojen hyväksyjän riskianalyysistä riippuen olla muun muassa (ei kuitenkaan yksinomaan) määräajoin suoritettavat maksut, erilaiset kiinnitykset, kuten kiinteistökiinnitykset tai kiinnitykset aineelliseen ja aineettomaan omaisuuteen ja pantit.4.Vakuus tai muu takuu vapautetaan sitä mukaa kuin ennakkomaksu vähennetään avustuksen saajalle avustussopimusehtojen mukaisesti suoritetuista väli- tai loppumaksuista. Edellä 1 kohdan toisessa alakohdassa tarkoitetuissa tapauksissa se vapautetaan vasta, kun loppumaksu suoritetaan.5.Tulojen ja menojen hyväksyjä voi riskianalyysin perusteella poiketa 2 kohdassa säädetystä menettelystä julkisyhteisöjen tai 43 artiklan 1 kohdassa ja 2 kohdan a, b ja c alakohdassa tarkoitettujen kansainvälisten järjestöjen hyväksi. Toimivaltainen tulojen ja menojen hyväksyjä voi vapauttaa kyseisestä menettelystä myös ne avustuksen saajat, jotka ovat tehneet kumppanuutta koskevan puitesopimuksen 163 artiklan mukaisesti.6.Kun avustus on enintään 10000 euroa, tulojen ja menojen hyväksyjä voi vaatia vakuutta vain asianmukaisesti perustelluissa tapauksissa. |

[1] Neuvoston asiakirja 10003/02 add. 1.

--------------------------------------------------